
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 38. §-a rendelkezik a méltatlansági esetekről.

Méltatlanság esetén a képviselő-testület határozatával megszünteti annak az önkormányzati képviselőnek a megbízatását:
1.) akit szándékos bűncselekmény miatt jogerősen szabadságvesztésre ítélnek; 
2.) akinek az állammal, önkormányzattal szemben – a lehetséges jogorvoslati eljárások kimerítését követően – köztartozása áll fenn, és azt az erről szóló értesítés kézhezvételétől számított hatvan napon belül – részletfizetés vagy fizetési halasztás esetén az ezt engedélyező határozat rendelkezéseinek megfelelően – nem rendezi; 
3.) akinek a gazdasági társaságokról szóló törvény rendelkezései alapján a felszámolás során ki nem elégített követelésekért a bíróság jogerősen megállapította a felelősségét és a bírósági határozat szerinti helytállási kötelezettségét nem teljesítette; 
4.) aki a vele szemben megindított bírósági eljárást lezáró jogerős bírósági döntés végrehajtását akadályozza, vagy azt neki felróható módon elmulasztja; 
5.) aki a képviselői összeférhetetlenségi okot nem hozza a képviselő-testület tudomására.

A 2.) pontban leírt esetben, a köztartozás tekintetében a törvény előírja, hogy az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba. Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét.

Méltatlansági esetekben a képviselő konkrét, tudatos cselekménye okozza a méltatlan helyzetet, ezért a testületnek kötelező megszüntetnie a képviselő megbízatását.
 

Határozati javaslat:

Mórágy Község Önkormányzata Képviselő-testülete az elhangzott tájékoztatást megértette és tudomásul vette, elfogadja a méltatlansági szabályokról szóló tájékoztatást.

Mórágy 2024. október 1.

